AGIRREZABALA MANTXOLA (EH Bildu, 2013-11-21):
Bai, eskerrik asko mahaiburu andrea.
Gure taldeak Alderdi Popularrak aurkeztutako ekimenari hirugarren puntu bat gehitu zion. Gure bulegotik ez da pasa Alderdi Popularreko ordezkaria, baina ikusi dugu hain zuzen, jasoa dagoela, beraz aldeko bozka emango diogu.
Izan ere, obrak Lehen Mailako Hezkuntzako ikastetxeetako aurrekontuari erreparatzen baldin badiogu eta konparaketa egiten baldin badugu, 2012 eta 2014 urteen artean, Oyarzabal jaunak esan du 10 milioi aurrikusi zirela, (...) 2012rako eta 2014ean berriz, 6 milioi aurrikusten dira. Horrek esan nahi du, berak esan duen bezala, % 40 gutxiago 2012ko urtearekin konparatuta.
Ez gatoz bat honekin. Izan ere, legebiltzar talde honi emandako erantzunean, Sailari eskatutako galdera batean eta emandako erantzun horretan, hauxe esaten da: "Azkeneko udal laguntza deialdia 10 milioi eurotan argitaratu zen baina 8,3 esleitu. Udal laguntza deialdi berriak 6 milioiko dotazioa izango du eta 2013an hasi eta 2014ko abuztua bitartean hasitako obrak lagunduko ditu".
Hemen bi gauza daude erantzun honetan azpimarratu beharrekoak. Abuztutik aurrerako deialditik beraz, 2014ko abuztutik aurrerako deialdirik beraz ez da egongo eta 2014ko obrak ez dira aurrikusten 2014ko aurrekontuetan. Hori lehenengo kontua.
Eta bigarren kontua, sikiera jaitsiko balitz 10 milioitik esleitutako obratara, 8,3tara; ulergarria izan zitekeen. Baina 10etik 6ra jaitsi du Jaurlaritza honek. Esleitu baldin baziren ere 8,3; ez du errespetatu ezta esleitutako 2014ko deialdian esleitutako kopuru hori bera ere.
Beraz hori bigarrenik eta nabarmentzeko hirugarren puntua. 2013ko bukaeran gaude...
...Beraz, hori bigarrenik eta nabarmentzeko hirugarren puntua da 2013ko bukaeran gaude edo 2013a bukatzear dagoenen, oraindik ez da argitaratu eta udalek ez dakite ezer.
Zeren, 2013an ez da ezer atera, Oyarzabal jaunak esan duen bezala. Beraz, exekuzioa udal obratan zerokoa, pentsatzen dut zerokoa dela 2013ko aurrekontuaren exekuzio honetan.
Egoera honek haserrea eta kezka sortu du udaletxetan. Guregana zuzendu dira hainbat alkateek eta horrela esan-esan digute eta haserrea bi arrazoirengatik.
Alde batetik, dirulaguntzarik ez dagoelako eta, bigarrenik, udalei ere ez zaielako ezer esan. Informaziorik eza, ez dakit Gobernu honek ohitzen ari den informaziorik ez ematea udalei eta ikastetxeei, baino udalek ez dute ezer jakin izan honetaz.
Eta honek eragina du ez bakarrik udaletan, baizik eta ikastetxeetan. Zeren, lehen mailako ikastetxeak bat egiten dute udalekin proiektuak egiterakoan eta proiektuak proposatzerakoan.
Beraz, haserrea nik uste dut luzatu-luzatu daitekeela baita ere ikastetxeetara ere.
Gure ustez, jokabide hau onartezina da. Orain arteko balorazioa positiboa izan da udalen aldetik. Ondo funtzionatu du, datuak hor daude, eta Gobernu eta udalen artean lortutako akordioan oinarritzen da eta, lehen esan dudan bezala, positiboa da akordio hau.
Bestalde, azpimarratu nahiko nuke ikastetxeen parkea hobetu beharra dagoela. Ikastetxeetako ordezkariei beraiek behin baino gehiagotan esan dute parke zaharkitu samarra dagoela, berritu beharra dagoela, nahiz eta errekonozitzen duten edo aitortzen duten azken urteotan obra berriak egin-egin direla, erreparazio obrak egin-egin direla, baino parke zaharkitu samarraz hitz egin hitz egiten dute zuzendariek.
Beraz, hau guztia esanda, argi eta garbi gure taldeak defendatzen duena da hain zuzen, dirulaguntza hauek zeratu beharra daudela, mantenitu egin behar direla, batetik, eta beste alde batetik, baita ere, ez gutxitu. Lehen esaten nuen, 10 milioitik 6 milioira pasatzea ez du inongo zentzurik eta ez du ezta ere irizpiderik ere, aurrekoak 8,3tan esleitu zirelako.
Beraz, hasieran esan dudan bezala, bat gatoz Alderdi Popularrak eta UPyD taldeak sinatutako erdibideko proposamenarekin. Bat gatoz jasotzen duelako, hain zuzen, azkeneko partean EH Bildu taldeak planteatzen zuena eta planteatzen zuen legealdi honetarako inbertsio plan bat izatearen garrantzia eta horren adibideak eduki baditugu Gobernu honek: 2009-2013 plan bat, lau urtetako plan bat egin zen orain dela bi legealdi.
Hor dago, hain zuzen, planteamendu serio bat obrei ekiteko, hori batetik eta beste alde batetik ere, jakitea ikastetxeen estado de conservación edo deitzen den hori ere. Nik uste dut sei hilabeteetan egin-egin daitekeela, zeren delegazioetan informe asko eginda daude edo informazio asko dago ikastetxeen egoeraz.
Beraz, esan bezala, bat gatoz erdibideko proposamen honekin, hori alde batetik, eta ez gatoz bat Euzko Alderdi Jeltzaleak planteatutakoarekin. Izan ere, Euzko Alderdi Jeltzaleak ez baitu ezer esaten, ez dago inongo konpromisorik, azken finean, esatera datorrena da disponibilitatea baldin badago, egin zerbait egingo da, baina bestela ez da ezer egingo.
Beraz, ez dugu Euzko Alderdi Jeltzalearen proposamenean ez inongo informaziorik, ez inongo berririk eta ez inongo konpromisorik ikusten. Beraz, erdibidekoaren alde egingo du EH Bildu taldeak.
Besterik ez. Eskerrik asko.